== 1990-2003: Færdiggørelse og nye indslag ==
=== Fremtidsplaner i 1990 ===
[[Fil:Busudstillingshallen - NESA 31.jpg|thumb|Kørsel med trolleybusser som NESA 31 er en gammel drøm.]]
Ved Sporvejshistorisk Selskabs 25 års jubilæum i 1990 blev der udgivet en jubilæumsbog, hvor man udover at beskrive foreningens historie og status også gjorde sig nogle tanker om fremtiden. På Sporvejsmuseet kunne man glæde sig over, at man havde to strækninger, en remise, ti sporvogne godkendte til drift og et lignende antal køreklare vogne. Men samtidig måtte det også erkendes, at der var grænser for, hvad man kunne opnå med begrænsede økonomiske midler og frivillig arbejdskraft. Nogle medarbejdere spøgte med, at der ville gå over hundrede år, inden alle vogne var blevet restaureret. Det var dog formentligt lavt sat, for på det tidspunkt var der kun foretaget få egentlige restaureringsarbejder, mens resten måtte betegnes som almindelig vedligeholdelse.<ref>Thorkild Ring Hansen i Palsbo og Søegaard (1990), s. 68-69.</ref>
Bygninger,_konstruktioner_og_anlæg